text: [{"text_idx": "#000001", "text": "Pro-vita kvinna i\u0301 Bretlandi handtikin fyri at bi\u00f0ja innantanna t\u00e6tt vi\u00f0 fosturt\u00f8ku-stovu"}, {"text_idx": "#000002", "text": "Ein kvinna, sum arbeiddi sja\u0301lvbo\u00f0in fyri ein bretskan pro-vita felagskap var handtikin av l\u00f8gregluni eftir at hon seg\u00f0i teimum, at hon \u201cm\u00f8guliga\u201d hev\u00f0i bi\u00f0i\u00f0 n\u00e6r vi\u00f0 eina afturlatna forsturt\u00f8kustovu"}, {"text_idx": "#000003", "text": "Ein bretsk kvinna, sum arbeiddi sum sja\u0301lvbo\u00f0i\u00f0 hja\u0301lparfo\u0301lk, var\u00f0 handtikin eftir at hon seg\u00f0i vi\u00f0 l\u00f8gregluna, at hon \u201cm\u00f8guliga\u201d ba\u00f0 stillisliga, ta\u0301 i\u00f0 l\u00f8ggan spurdi hana, hvi\u0301 hon sto\u0301\u00f0 a\u0301 eini almennari g\u00f8tu t\u00e6tt vi\u00f0 eina fosturt\u00f8kustovu, skrivar felagskapurin Alliance Defending Freedom UK (ADF UK)."}, {"text_idx": "#000004", "text": "Isabel Vaughan-Spruce, sum er lei\u00f0ari fyri bretska \u201cgakk fyri li\u0301vi\u201d (UK March for Life), sto\u0301\u00f0 n\u00e6r vi\u00f0 BPAS Robert fosturt\u00f8kuklinikkina i\u0301 Kings Norton i\u0301 Birmingham i\u0301 einum \u00f8ki, sum ADF UK kallar \u201csensur \u00f8ki\u201d, ta\u0301 i\u00f0 l\u00f8greglan kom til hana. Ein a\u0301sko\u00f0ari hev\u00f0i klaga\u00f0 um at hon kanska sto\u0301\u00f0 og ba\u00f0 uttan fyri fosturt\u00f8kustovuna, skrivar felagskapurin. Myndugleikarnir i\u0301 Birmingham hava sett i\u0301 verk serlig buffara-\u00f8ki kring fosturt\u00f8kustovur i\u0301 by\u0301num, sum gera ta\u00f0 o\u0301lo\u0301gligt a\u0301 nakran ha\u0301tt at sy\u0301na si\u0301na undirt\u00f8ku fyri ella mo\u0301tst\u00f8\u00f0u i\u0301mo\u0301ti fosturt\u00f8ku a\u0301 sta\u00f0num, uttan mun til um ta\u00f0 er a\u0301 \u201cmunnligan ella skrivligtan ha\u0301tt\u201d sum t.d. vi\u00f0 \u201cb\u00f8n ella ra\u0301\u00f0geving.\u201d"}, {"text_idx": "#000008", "text": "Vaughan-Spruce hevur sta\u00f0i\u00f0 vi\u00f0 fosturt\u00f8kustovuna me\u00f0an hon hevur veri\u00f0 afturlatin tri\u0301ggjar fer\u00f0ir og sagt at hon \u201cm\u00f8guliga\u201d hevur bi\u00f0i\u00f0, samb\u00e6rt ADF UK. L\u00f8greglan vi\u0301sti henni myndir av henni sja\u0301lvari, og spurdi, um hon ba\u00f0. Hon svara\u00f0i, at ta\u00f0 dugdi hon ikki at svara upp a\u0301, ti\u0301 hon bru\u0301kti naka\u00f0 av ti\u0301\u00f0ini til at bi\u00f0a, men fall so eisini i\u0301 a\u00f0rar tankar av og a\u0301."}]